Manuel Pellegrini

Manuel Pellegrini (s. 16. syyskuuta 1953 Santiago, Chile) on chileläinen entinen jalkapalloilija ja nykyinen jalkapallovalmentaja. Heinäkuusta 2020 lähtien hän on toiminut Real Betisin päävalmentajana.

 Ura 

Pellegrini oli pelipaikaltaan keskuspuolustaja ja vietti koko pelaajauransa Universidad de Chilessä, jossa hän voitti Copa Chilen vuonna 1979. Valmennusuransa hän aloitti samassa seurassa vuonna 1988. Universidad de Chilen perinteisen kilpailijan Universidad Católican hän johdatti Copa Interamerican ja Copa Chilen mestaruuteen 1990-luvun puolivälissä.

Ennen siirtymistään Espanjaan Pellegrini valmensi myös Ecuadorissa ja Argentiinassa. Ecuadorissa hän saavutti pääsarjamestaruuden LDU de Quitossa ja Argentiinassa sekä San Lorenzossa että River Platessa

Kesällä 2004 Pellegrini nimitettiin espanjalaisen Villarrealin päävalmentajaksi. Hän johdatti seuran Primera Divisiónin toiseksi vuonna 2008 ja Mestarien liigan välieriin vuonna 2006, mitkä molemmat ovat seuran historian parhaita saavutuksia. Kaudeksi 2009–2010 Pellegrini siirtyi Real Madridin valmentajaksi.  Pellegrinin johdolla Real sijoittui liigassa toiseksi, mutta putosi Mestarien liigasta jo ensimmäisellä pudotuspelikierroksella. Kauden jälkeen mediassa alkoivat huhut José Mourinhon siirtymisestä Realin päävalmentajaksi ja Pellegrini sai lopulta potkut toukokuun lopussa 2010.Madrid: Pellegrini entlassen - Noch keine offizielle Einigung mit Inter Kicker. Viitattu 27.5.2010.

4. marraskuuta 2010 hänet nimettiin Málagan uudeksi päävalmentajaksi kolmivuotisella sopimuksella, ja hän korvasi tehtävässä potkut saanneen Jesualdo Ferreiran.Manuel Pellegrini, nuevo entrenador del Málaga Club de Fútbol Málaga CF. Viitattu 5.11.2010.  Pellegrinin johdolla Málaga oli hänen ensimmäisen kautensa päätteeksi liigassa sijalla 11. Kausi 2011/12 sujui uusien hankintojen myötä loistavasti, vaikka talousvaikeudet aiheuttivat Pellegrinille huolta. Kauden päätteeksi seura sijoittui neljänneksi ja selvisi mukaan Mestarien liigaan ensimmäistä kertaa. Kaudella 2012/13 talousvaikeudet olivat entistä pahempia. Pelillisesti Pellegrini luotsasi Málagan menestykseen ja seura eteni Mestarien liigassa aina puolivälieriin saakka, kunnes hävisi tiukan taistelun jälkeen Borussia Dortmundille. Toukokuun lopulla 2013 Pellegrini ilmoitti jättävänsä Málagan kauden jälkeen. Pellegrini: «Je quitte Malaga» 

14. kesäkuuta 2013 Manchester City ilmoitti, että Pellegrini on seuran uusi päävalmentajahttp://content.mcfc.co.uk/News/Team-news/2013/June/Pellegrini-announced-as-Man-City-manager . Pellegrini voitti ensimmäisen pokaalinsa Cityn päävalmentajana maaliskuun alussa 2014, kun joukkue voitti Sunderlandin 3-1 Englannin liigacupin loppuottelussa. Manchester City 3 Sunderland 1: City win Capital One Cup final at Wembley - match report Englannin Valioliigassa City voitti mestaruuden kahden pisteen erolla Liverpooliin. Manchester City secured their second Premier League title Kausi 2014/15 sujui edellistä heikommin. City putosi ennen loppuottelua sekä liigacupista että FA Cupista. Mestarien liigassa Pellegrini luotsasi seuransa pudotuspeleihin, mutta FC Barcelona pudotti Cityn heti ensimmäisellä kierroksella yhteismaalein 3–1. Barcelona get past City despite Hart heroics Valioliigassa City ei kyennyt haastaamaan mestaruustaistelussa Chelsean ylivoimaa ja kakkoseksi tulleen Cityn ero mestariin oli peräti kahdeksan pistettä. Elokuussa 2015 City vahvisti Pellegrinin jatkavan seuran päävalmentajana kesään 2017 saakka. Club statement: Pellegrini contract extension  Helmikuussa 2016 City ja Pellegrini tiedottivat, ettei viimeisen vuoden optiota sopimuksessa täytetä. Pellegrini lähtee seurasta kesällä 2016 ja hänet korvaa Josep Guardiola. Pep Guardiola to succeed Manuel Pellegrini as Manchester City boss Helmikuun lopussa 2016 Pellegrini luotsasi Manchester Cityn Englannin liigacupin mestariksi. Finaalissa kaatui Liverpool FC rangaistuspotkukilpailun jälkeen. Manchester City vei taas liigacupin - Liverpool taipui Wembleyn trillerissä Pellegrinin viimeinen City-kausi päättyi Valioliigan osalta neljänteen sijaan, mikä on joukkueen huonoin sijoitus sitten kauden 2009/10. Mestarien liigassa Pellegrini jäi kuitenkin historiankirjoihin johdattamalla Cityn ensimmäistä kertaa välieriin saakka.Manchester City end of season review: Manuel Pellegrini era ends with Premier League

27. elokuuta 2016 Pellegrini siirtyi valmentamaan Kiinan Superliigassa viidentenä olleen Hebei China Fortuneen.Manuel Pellegrini hired by Chinese Super League’s Hebei China Fortune Pellegrini luotsasi Hebein puolikkaalla debyttikaudellaan liigan seitsemänneksi. Kaudella 2017 Hebei taisteli kärkisijoista ja paikasta AFC Champions Leagueen, mutta jäi lopulta neljänneksi. Pellegrini jätti tehtävänsä seurassa toukokuun lopulla 2018.West Ham target Pellegrini leaves Hebei  Muutama päivä eroilmoituksen jälkeen West Ham United teki Pellegrinin kanssa kolmivuotisen sopimuksen.West Ham: Manuel Pellegrini named new manager at London Stadium

Pellegrinin johdolla West Ham pelasi kaudella 2018/19 aiempia kausia paremmin ja sijoittui kauden päätteeksi Valioliigassa sijalle 10. Sijoitus oli seuran paras sitten kauden 2015/16.West Ham manager Manuel Pellegrini feels his team has "grown a step" as they clinched a top-10 finish for the first time since 2016 Pellegrinin aikakaudella West Ham hankki arvokkaita vahvistuksia rikkomalla seuran siirtoennätyksen kahdesti; ensin Felipe Andersonin hankinta vuonna 2018 SS Laziosta 36 miljoonalla punnalla ja Sébastien Hallerin hankinta Eintracht Frankfurtista 45 miljoonalla punnalla vuonna 2019. Vahvistunut West Ham aloittikin kautensa 2019/20 hyvin ja oli parhaimmillaan Valioliigassa viidentenä seitsemän kierroksen jälkeen. Ongelmat alkoivat syyskuun lopussa, kun ykkösmaalivahti Łukasz Fabiański loukkaantui ja Pellegrinin seuraan hankkima varamaalivahti Roberto Jiménez Gago pelasi heikosti. West Ham voitti lokakuun alun jälkeen vain kaksi pelaamistaan 12 Valioliiga-ottelusta ja vajosi europelitaistelusta putoamiskamppailuun. Lopulta seurajohto erotti Pellegrinin joulukuun lopussa.Manuel Pellegrini: How West Ham faith dwindled - and could David Moyes return?Manuel Pellegrini: West Ham sack manager after defeat by Leicester

Heinäkuussa 2020 Pellegrinistä tuli Real Betisin päävalmentaja.Manuel Pellegrini appointed Real Betis manager Debyyttikaudellaan Pellegrini luotsasi Betisin liigassa kuudenneksi. Kaudella 2021/22 joukkue pääsi jälleen pelaamaan Eurooppa-liigaan, jossa Pellegrini johdatti Betisin lohkostaan jatkoon. Betis hävisi toisella pudotuspelikierroksella Eintracht Frankfurtille.Eintracht Frankfurt beat Real Betis at the last to seal UEFA Europa League quarter-final berth Espanjan cupissa Betis raivasi tiensä loppuotteluun. Finaalissa Betis kaatoi Valencian rangaistuspotkukilpailun jälkeen ja voitti seurahistorian kolmannen cup-mestaruuden. Edellisestä voitosta oli kulunut 17 vuotta.Real Betis beat Valencia on penalties to win Copa del Rey

 Saavutukset 

Pelaajana
 Copa Chile: 1979

Valmentajana
 Copa Interamerica: 1994
 Copa Chile: 1995
 Ecuadorin-mestaruus: 2000
 Argentiinan-mestaruus (2): 2002, 2004
 Copa Mercosur: 2001
 Intertoto Cup: 2006
 Miguel Muñoz -palkinto: 2008
 Englannin Valioliigan mestaruus: 2014
 Englannin liigacup (2): 2014, 2016
 Espanjan cup: 2022

 Lähteet 

 Aiheesta muualla 

Luokka:Chileläiset jalkapalloilijat
Luokka:Chileläiset jalkapallovalmentajat
Luokka:Vuonna 1953 syntyneet
Luokka:Elävät henkilöt